《金山》
清代·允礼

雪浪东来万里流，孤悬金碧照沧洲。秋生极浦平分外，人语诸天最上头。

京口帆樯残照远，海门烟树落潮浮。六朝遗迹知多少，付与诗人一倚楼。

作者简介：（?—1738）圣祖第十七子，世宗即位后改允礼。雍正初封果郡王，寻进亲王，管户部。高宗即位，命总理事务，管刑部。卒谥毅。有《春和堂诗集》、《静远斋诗集》、《奉使行纪》等。